கேள்வி: கணினி அமைப்பியக்க மீட்பு என்பது என்ன?
பதில்: கணினி அமைப்பியக்க மீட்பு அல்லது கணினி மீட்பு அல்லது சிஸ்டம் ரெஸ்டோர் என ஆங்கிலத்தில் அழைக்கப்படும் படிமுறையானது, கணினியின் அமைப்பியக்க (சிஸ்டம்) கோப்புக்கள், ரெஜிஸ்டிறி நிறுவப்பட்ட மென்பொருட்கள் போன்றவற்றில் குழப்பம், குற்றம் பழுதுகள் ஏற்படும் போது பழையநிலைக்குக் கொண்டுவரப் பயன்படுகின்றது. இது விண்டோஸ் மில்லேனியம், விண்டோஸ் எக்ஸ்பி, விண்டோஸ் விஸ்டா இயக்கு தளம் ஓர் உறுப்பாக அமைந்துள்ள பகுதி. விண்டோஸ் சேர்வர் (சர்வர்) இயக்குதளங்கள் அமைப்பியக்க மீட்பை (சிஸ்டம் ரெஸ்டோர்) உள்ளடக்கப்படாவிட்டாலும் விண்டோஸ் செர்வர் 2003 இல் விண்டோஸ் எக்ஸ்பியுடன் வந்த அமைப்பியக்க மீட்பை (சிஸ்டம் ரெஸ்டோரைப்) பயன்படுத்த இயலும் என்றாலும் இதற்கு நிறுவன ஒப்புதல் கிடையாது.[http://www.neowin.net/forum/?showtopic=91476 How to install System restore on server 2003] விண்டோஸ் விஸ்டாக் கணினிகளில் நிழற்படி (ஷடோ காப்பி Shadow Copy) தொழில்நுட்பத்துடன் கூடிய மேம்படுத்தப்பட்ட இடைமுகம் கிடைக்கின்றது.